text: Flyver med overskud
  12 januar 2012 kl. 14.09
  Fly-selskabet SUN-AIR of Scandinavia, der holder til i Billund, kommer ud med overskud på næsten 17 millioner kroner.
  SUN-AIR of Scandinavia A/S, der flyver som British Airways franchisepartner, kom i det seneste regnskabsår ud med et overskud på 16,9 millioner før skat.
  Udover rute- og ad hoc charterflyvning omfatter SUN-AIR?s aktiviteter flyvedligeholdelse samt handel med fly og reservedele.
  Selskabets strategi er baseret på et højt serviceniveau ? både for så vidt angår passagerer på ruteflyvningen i samarbejde med British Airways, individuelle charterflyvninger og kunder på værkstederne. Ad hoc charterflyvningen, der foregår under brandet ?JoinJet?, har i det forgangne regnskabsår haft en positiv udvikling.
  